ORI ผนึก ADVANC เขย่าวงการ “อสังหา” ช้อป 16 โครงการหรูผ่าน “Origin World”
ORI จับมือ ADVANC พัฒนาห้างเสมือนจริง “Origin World” ยกทัพ 16 โครงการบ้าน-คอนโดพร้อมอยู่ ทำเลศักยภาพ ให้ผู้บริโภคชม-ช้อป-ชิลล์กับ Virtual Sales Gallery และภาพโครงการแบบ 360 องศา
ORI จับมือ ADVANC พัฒนาห้างเสมือนจริง “Origin World” ยกทัพ 16 โครงการบ้าน-คอนโดพร้อมอยู่ ทำเลศักยภาพ ให้ผู้บริโภคชม-ช้อป-ชิลล์กับ Virtual Sales Gallery และภาพโครงการแบบ 360 องศา
29 มี.ค. 2565

นายพีระพงศ์​ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ผู้พัฒนาธุรกิจอสังหาริมทรัพย์ครบวงจร เปิดเผยว่า ปัจจุบัน Virtual Reality (VR) หรือ เทคโนโลยีโลกเสมือนเป็นอีกหนึ่งเครื่องมือสำคัญที่ภาคธุรกิจนำมาใช้ขับเคลื่อนการสร้างประสบการณ์ใหม่ๆ ให้กับผู้บริโภค
โดยล่าสุดบริษัทจึงได้ร่วมกับ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC พัฒนา “Origin World” ห้างเสมือนจริง หรือ Virtual Store ที่ผู้บริโภคสามารถเข้าไปเลือกชมและซื้อโครงการบ้าน-คอนโดพร้อมอยู่ บนทำเลศักยภาพของออริจิ้นได้ในที่เดียว บนแพลตฟอร์ม https://V-Avenue.Co โดยจะเปิดให้ร่วมสัมผัสประสบการณ์ใหม่พร้อมกันในวันที่ 29 มีนาคม 2565
“วันนี้สำนักงานขายโครงการที่อยู่อาศัย หรือ Sales Gallery แบบออฟไลน์ ไม่ใช่เพียงคำตอบเดียวในการเข้าถึงผู้บริโภค ออริจิ้น พยายามมองหาช่องทางใหม่ๆ ตลอดจนพันธมิตรมาร่วมกันสร้างประสบการณ์ที่พิเศษ ทันสมัย และตอบโจทย์ไลฟ์สไตล์การเลือกซื้อบ้านและคอนโดมิเนียมของผู้บริโภคยุคใหม่อย่างต่อเนื่อง ความร่วมมือกับ AIS ในครั้งนี้ จะเป็นก้าวสำคัญของตลาดอสังหาริมทรัพย์ที่นำเทคโนโลยี 5G และ VR มาช่วยให้ผู้บริโภคเดินเลือกชมโครงการของออริจิ้นได้อย่างอิสระจากทุกที่บนโลกเพียงปลายนิ้วสัมผัส ตอกย้ำวิสัยทัศน์ของออริจิ้นที่เป็นผู้นำด้านการปรับตัวและสร้างสรรค์เพื่อผู้อยู่อาศัยอย่างสม่ำเสมอ” นายพีระพงศ์ กล่าว
สำหรับ Origin World ได้รับการออกแบบให้โดดเด่นตั้งแต่ภายนอกอาคาร ผสมผสานจุดเด่นทั้งด้านความหรูหรา (Luxury) และความทันสมัย (Modern) ภายในตัวอาคาร ยังแบ่งออกเป็น 3 อาคาร Sales Gallery จากบริษัทในเครือ ได้แก่ อาคารของบริษัท บริทาเนีย จำกัด (มหาชน) หรือ BRI, บริษัท พาร์ค ลักชัวรี่ จำกัด และบริษัท ออริจิ้น คอนโดมิเนียม จำกัด
โดยทั้ง 3 บริษัทได้นำโครงการบ้านและคอนโดมิเนียมพร้อมอยู่ (Ready to move) รวม 16 โครงการ ครอบคลุมในทุกเซ็กเม้นท์ ทุกระดับราคา บนทำเลศักยภาพ และหลากหลายแบรนด์ อาทิ พาร์ค ออริจิ้น (PARK ORIGIN), ไนท์บริดจ์ (KnightsBridge), ดิ ออริจิ้น (The Origin), บริทาเนีย (Britania) มาให้ผู้บริโภคได้เลือกช้อป รับชมรายละเอียด และรับชมภาพแต่ละโครงการแบบ 360 องศา
ด้าน นายปรัธนา ลีลพนัง หัวหน้าคณะผู้บริหารกลุ่มลูกค้าทั่วไป ADVANC กล่าวว่า วันนี้ V-Avenue.Co กลายเป็นแหล่งรวมไลฟ์สไตล์การช้อปปิ้งบนโลกเสมือนที่เกิดจากการใช้ศักยภาพของโครงข่ายอัจฉริยะ AIS 5G มาพัฒนาขึ้น ในฐานะศูนย์การค้า Digital Landlord ซึ่งเกิดจากการทำงานร่วมกับพาร์เนอร์ในหลายกลุ่มธุรกิจ ทั้งค้าปลีก ร้านอาหาร แฟชั่น เครื่องใช้ไฟฟ้า สินค้าไอที ที่มองเห็นโอกาสในการเข้ามายกระดับประสบการณ์ดิจิทัล เพื่อสร้างทางเลือกใหม่ๆ ที่ตอบโจทย์ลูกค้า
“ครั้งนี้นับเป็นการเติบโตครั้งสำคัญของ V-Avenue.Co เพราะเราได้พาร์ทเนอร์รายแรกในวงการอสังหาฯ อย่างออริจิ้น เข้ามา สร้างประสบการณ์ใหม่ที่แตกต่างให้กับลูกค้าด้วยเทคโนโลยี Virtual Property Commerce ในการชมห้องตัวอย่าง และสามารถช้อปปิ้งที่พักอาศัยบนโลกเสมือน อย่างเต็มรูปแบบ โดยห้างเสมือนจริง V-Avenue เป็นสิ่งที่สะท้อนให้เห็นถึงความมุ่งมั่นตั้งใจในการพัฒนาโครงข่าย 5G เพื่อให้คนไทยได้สัมผัสกับเทคโนโลยีชั้นนำระดับโลก รวมถึงสร้างการเปลี่ยนแปลงให้กับภาคธุรกิจได้มีวิธีการใหม่ๆ ในการส่งมอบสินค้าและบริการ ในรูปแบบของประสบการณ์ใหม่ๆให้กับลูกค้า ซึ่งจะมีส่วนสำคัญต่อการขับเคลื่อนเศรษฐกิจดิจิทัลและความสามารถทางการแข่งขันของผู้ประกอบการ” นายปรัธนา กล่าว
สำหรับ โครงการบ้านและคอนโดมิเนียมพร้อมอยู่ทั้ง 16 โครงการ ประกอบด้วย โครงการคอนโดมิเนียม 10 โครงการ ได้แก่ พาร์ค ออริจิ้น พร้อมพงษ์ (Park Origin Phromphong), พาร์ค ออริจิ้น ทองหล่อ(Park Origin Thonglor), พาร์ค ออริจิ้น พญาไท (Park Origin Phayathai), ไนท์บริดจ์ สเปซ พระราม 9 (Knightsbridge Space Rama 9), ไนท์บริดจ์ เกษตร โซไซตี้ (Knightsbridge Kaset Society), ดิ ออริจิ้น รามอินทรา 83 สเตชั่น (The Origin Ramintra 83 Station) ดิ ออริจิ้น รัชดา – ลาดพร้าว (The Origin Ratchada – Ladprao), ไนท์บริดจ์ สมุทรปราการ ซิตี้ (Knightsbridge Samutprakan City), ออริจิ้น ปลั๊ก แอนด์ เพลย์ นนทบุรี สเตชั่น (Origin Plug &amp; Play Nonthaburi Station) ดิ ออริจิ้น ปลั๊ก แอนด์ เพลย์ รามอินทรา (The Origin Plug &amp; Play Ramintra)
รวมถึงโครงการบ้าน 6 โครงการ ได้แก่ ไบรตัน คูคต สเตชั่น (Brighton Khukhot Station), บริทาเนีย วงแหวน จตุโชติ (Britania Wongwaen Chatuchot), บริทาเนีย บางนา กม.26 (Britania Bangna KM.26), เบลกราเวีย เอ็กซ์คลูซีฟ พูลวิลล่า บางนา พระราม 9 (Belgravia Exclusive Pool Villa Bangna Rama9), แกรนด์ บริทาเนีย บางนา กม.12 (Grand Britania Bangna KM12), แกรนด์ บริทาเนีย ราชพฤกษ์ พระราม 5 (Grand Britania Ratchaphruek Rama 5)
โดยผู้สนใจสามารถเยี่ยมชมโครงการได้ที่ “Origin World” ผ่านแพลตฟอร์ม https://V-Avenue.Co พิเศษสำหรับลูกค้า AIS รับส่วนลดสูงสุด 200,000 บาท เมื่อจองโครงการผ่านแพลตฟอร์มดังกล่าว โดยจองและทำสัญญาซื้อโครงการบ้านและคอนโดมิเนียม ตั้งแต่วันที่ 29 มีนาคม 2565 ถึง วันที่ 31 ธันวาคม 2565




